BG Официален вестник на Европейския съюз L 295/97

НАСОКИ (ЕС) 2017/2082 НА ЕВРОПЕЙСКАТА ЦЕНТРАЛНА БАНКА

от 22 септември 2017 година

за изменение на Насоки ЕЦБ/2012/27 относно Трансевропейската автоматизирана система за брутен сетълмент на експресни преводи в реално време (TARGET2) (ЕЦБ/2017/28)

УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,

като взе предвид Договора за функционирането на Европейския съюз, и по-специално член 127, параграф 2, първо и четвърто тире от него,

като взе предвид Устава на Европейската система на централните банки и на Европейската централна банка, и по-специално член 3.1 и членове 17, 18 и 22 от него,

като има предвид, че:

(1) На 9 юни 2016 г. Управителният съвет одобри хармонизирането на режима на олихвяване на гаранционните фондове на инфраструктурите на финансовите пазари, държани при Евросистемата.

(2) След завършването на миграционния план на TARGET2-Securities (T2S) през септември 2017 г. интегрираният модел, използван в съответните процедури за сетълмент за спомагателните системи, вече няма да бъде предлаган.

(3) С цел да се подпомогне разработването на общоевропейско решение за незабавните плащания, TARGET2 е усъвършенствана с нова процедура за сетълмент за спомагателните системи (процедура за сетълмент 6 в реално време).

(4) Необходимо е да бъдат прецизирани някои аспекти на Насоки ЕЦБ/2012/27 (1).

(5) Поради това Насоки ЕЦБ/2012/27 следва да бъдат съответно изменени,

ПРИЕ НАСТОЯЩИТЕ НАСОКИ:

Член 1

Изменения

Насоки ЕЦБ/2012/27 се изменят, както следва:

1. Член 2 се изменя, както следва: а) точка 31 се заменя със следното: „(31) „спомагателна система“ (ancillary system) е система, управлявана от лице, установено в ЕИП, което е под надзора и/или контрола на компетентен орган и отговаря на надзорните изисквания по отношение на местонахождението на инфраструктурите, предлагащи услуги в евро, както са изменени и публикувани на уебсайта на ЕЦБ (*1), в която се извършва обмен и/или клиринг или регистрация на плащания и/илифинансови инструменти, при което: а) се извършва сетълмент на парични задължения в TARGET2; и/или б) в TARGET2 се държат средства, в съответствие с настоящите насоки и двустранна договореност между спомагателната система и съответната ЦБ от Евросистемата; б) добавя се следната точка 74: „(74) „гаранционни фондове“ (guarantee funds) са средства, предоставени от участниците в спомагателната система с цел да бъдат използвани в случай на неизпълнение, независимо от причината, на задълженията за плащане на един или повече участници в спомагателната система.“

2. Член 11 се изменя, както следва: а) заглавието се заменя със следното: „Олихвяване на гаранционните фондове“; б) параграф 1 се заличава; в) параграф 2 се заменя със следното: „2. Гаранционните фондове се олихвяват с лихвения процент за депозитното улеснение.“

3. Член 17 се изменя, както следва: а) вмъква се следният параграф 3a: „3а. ЦБ от Евросистемата, която е спряла временно участието на участник в системния ѝ компонент в TARGET2 съгласно параграф 1, буква а), обработва плащания от участника само по нареждане на представителите му, включително представителите, назначени от компетентен орган или съд, като управителя на участника при несъстоятелност, или съгласно решение на компетентен орган или съд, което има изпълнителна сила и в което се дават нареждания как да се обработят плащанията.“; б) параграф 4 се заменя със следното: „4. Задълженията на ЦБ от Евросистемата по параграфи 1—3а се прилагат и в случай на временно спиране или прекратяване на използването на ИСС от спомагателните системи.“

4. Приложения II, IIa и V се изменят в съответствие с приложение I към настоящите насоки.

5. Приложение IV се заменя с приложение II към настоящите насоки.

Член 2

Действие и изпълнение

Настоящите насоки пораждат действие на датата, на която националните централни банки на държавите членки, чиято парична единица е еврото, бъдат уведомени за тях.

Националните централни банки на държавите членки, чиято парична единица е еврото, вземат необходимите мерки, за да изпълнят настоящите насоки, и ги прилагат от 13 ноември 2017 г. Те уведомяват ЕЦБ относно текстовете и средствата, свързани с тези мерки, най-късно до 20 октомври 2017 г.

Член 3

Адресати

Адресати на настоящите насоки са всички централни банки от Евросистемата.

Съставено във Франкфурт на Майн на 22 септември 2017 година. За Управителния съвет на ЕЦБ Председател на ЕЦБ Mario DRAGHI

(1) Насоки от 5 декември 2012 г. относно Трансевропейската автоматизирана система за брутен сетълмент на експресни преводи в реално време (TARGET2) (ЕЦБ/2012/27) (ОВ L 30, 30.1.2013 г., стр. 1).

(*1) Настоящата политика на Евросистемата по отношение на местонахождението на инфраструктурите е изложена в следните документи, достъпни на уебсайта на ЕЦБ www.ecb.europa.eu: а) Изявление от 3 ноември 1998 г. във връзка с политиката относно платежните системи и системите за сетълмент в евро, намиращи се извън еврозоната (Policy statement on euro payment and settlement systems located outside the euro area); б) Линия в политиката на Евросистемата от 27 септември 2001 г. във връзка с консолидирането на централизирания клиринг (The Eurosystem's policy line with regard to consolidation in central counterparty clearing); в) Принципи на политиката на Евросистемата от 19 юли 2007 г. във връзка с местонахождението и дейността на инфраструктурите, които извършват сетълмент на деноминирани в евро платежни трансакции (The Eurosystem policy principles on the location and operation of infrastructures settling in euro-denominated payment transactions); г) Принципи на политиката на Евросистемата от 20 ноември 2008 г. във връзка с местонахождението и дейността на инфраструктурите, които извършват сетълмент на деноминирани в евро платежни трансакции: уточнение на „законно и оперативно намиращи се в еврозоната“ (The Eurosystem policy principles on the location and operation of infrastructures settling euro-denominated payment transactions: specification of 'legally and operationally located in the euro area); д) Рамка на надзорната политика на Евросистемата (The Eurosystem oversight policy framework) от юли 2011 г., като се вземе предвид постановеното в решението от 4 март 2015 г. по дело T-496/11, Обединено кралство/Европейска централна банка (ECLI:EU:T:2015:496).“;

ПРИЛОЖЕНИЕ I Приложения II, IIa и V към Насоки ЕЦБ/2012/27 се изменят, както следва: 1. Приложение II се изменя, както следва: а) в член 1 определението на „спомагателна система“ се заменя със следното: „спомагателна система“ (ancillary system) е система, управлявана от лице, установено в Европейската икономическа общност (ЕИП), което е под надзора и/или контрола на компетентен орган и отговаря на надзорните изисквания по отношение на местонахождението на инфраструктурите, предлагащи услуги в евро, както са изменени и публикувани на уебсайта на ЕЦБ (*1), в която се извършва обмен и/или клиринг или регистрация на плащания и/или финансови инструменти, при което: а) се извършва сетълмент на парични задължения в TARGET2; и/или б) в TARGET2 се държат средства, в съответствие с Насоки ЕЦБ/2012/27 (*2) и двустранна договореност между спомагателната система и съответната ЦБ от Евросистемата; б) член 34 се изменя, както следва: i) параграф 6 се заменя със следното: „6. Ако участието на титуляр на сметка в платежния модул в TARGET2-[посочете ЦБ/държава] е временно спряно на основание, различно от посоченото в параграф 1, буква а), всички негови входящи плащания и изходящи платежни нареждания се запазват и се въвеждат за обработка незабавно след приемане само след като са изрично приети от ЦБ на титуляря на сметка в платежния модул, чието участие е временно спряно.“; ii) добавя се следният параграф 7: „7. Ако участието на титуляр на сметка в платежния модул в TARGET2-[посочете ЦБ/държава] е временно спряно на основанието, посочено в параграф 1, буква а), изходящите платежни нареждания на този титуляр се обработват само по нареждане на представителите му, включително представителите, назначени от компетентен орган или съд, като синдика, или съгласно решение на компетентен орган или съд, което има изпълнителна сила и в което се дават нареждания как да се обработят плащанията. Всички входящи плащания се обработват в съответствие с параграф 6.“; в) член 38 се изменя, както следва: i) параграф 2 се заменя със следното: „2. Чрез дерогация от параграф 1 участникът се съгласява, че [посочете име на ЦБ] може да разкрива платежна, техническа или организационна информация за участника, участниците от същата група или клиентите на участника, получена при осъществяване на дейността на TARGET2-[посочете ЦБ/държава], на: а) други ЦБ или трети лица, които са включени в дейността на TARGET2-[посочете ЦБ/държава], доколкото това е необходимо за ефективното функциониране на TARGET2 или за наблюдението на експозицията на участника или на неговата група; б) други ЦБ с оглед на извършването на анализите, необходими за пазарните операции, функциите във връзка с паричната политика, финансовата стабилност или финансовата интеграция; или в) надзорните и контролни органи на държавите членки и Съюза, включително ЦБ, доколкото това е необходимо за изпълнението на публичните им задачи, при условие че във всички тези случаи разкриването на информация не противоречи на приложимото право. [Посочете име на ЦБ] не носи отговорност за финансовите и търговските последици от разкриването на информация.“; ii) параграф 3 се заменя със следното: „3. Чрез дерогация от параграф 1, при условие че участникът или клиентите му не могат да бъдат идентифицирани пряко или косвено, [посочете име на ЦБ] може да използва, разкрива или публикува платежна информация за участника или клиентите му за статистически, исторически, научни или други цели при упражняването на публичните си функции или на функциите на други субекти на публичното право, на които се разкрива информацията.“; г) в допълнение I, параграф 8, точка 8 буква в) се заменя със следното: „в) от сметката в платежния модул към техническата сметка, управлявана от спомагателната система, като се използва процедура за сетълмент 6 в реално време; и“; д) допълнение IV се изменя, както следва: i) в параграф 6 буква а) се заменя със следното: „а) Ако счете за необходимо, [посочете име на ЦБ] инициира обработката на платежни нареждания при извънредни ситуации, като използва модула за извънредни ситуации на ЕСП или други средства. В такива случаи на участниците се предоставя единствено минимален набор от услуги. [Посочете име на ЦБ] информира участниците си чрез всички възможни средства за комуникация за началото на обработката при извънредни ситуации.“; ii) в параграф 8 буква б) се заменя със следното: „б) В случай на повреда в [посочете име на ЦБ], някои или всички технически действия във връзка с TARGET2-[посочете ЦБ/държава] могат да се извършат от друга ЦБ от Евросистемата или ЕСП.“; е) в допълнение V таблицата в параграф 3 се заменя със следното: „Час Описание 6,45 ч. — 7,00 ч. Бизнес прозорец за подготовка на дневните операции (*3) 7,00 ч. — 18,00 ч. Обработка през деня 17,00 ч. Преустановяване на приемане на клиентски плащания, т.е. плащания, при които наредителят и/или бенефициентът не е директен или индиректен участник, идентифициран в системата чрез използването на съобщение МТ 103 или МТ 103+ 18,00 ч. Преустановяване на приемане на междубанкови плащания, т.е. плащания, различни от клиентските 18,00 ч. — 18,45 ч. (*4) Обработка в края на деня 18,15 ч. (*4) Общо преустановяване на използването на ликвидни улеснения с постоянен достъп (Малко след) 18,30 ч. (*5) Данните за актуализиране на счетоводните системи са достъпни за ЦБ 18,45 ч.–19,30 ч. (*5) Начало на обработката за деня (нов работен ден) 19,00 ч. (*5) — 19,30 ч. (*4) Предоставяне на ликвидност по сметка в платежния модул 19,30 ч. (*5) Съобщение „начало на процедурата“ и сетълмент на постоянни нареждания за прехвърляне на ликвидност от сметки в платежния модул към подсметки/техническа сметка (сетълмент, свързан със спомагателна система) 19,30 ч. (*5) — 22,00 ч. Прехвърляне на допълнителна ликвидност през модула за информация и контрол за процедура за сетълмент 6 в реално време; прехвърляне на допълнителна ликвидност през модула за информация и контрол, преди спомагателната система да изпрати съобщенията „начало на цикъла“ за процедура за сетълмент 6 при свързан модел; период на сетълмент на операциите на спомагателните системи, извършвани през нощта (единствено за процедура за сетълмент 6 в реално време и процедура за сетълмент 6 при свързан модел за спомагателните системи) 22,00 ч. — 1,00 ч. Период на техническа поддръжка 1,00 ч. — 7,00 ч. Процедура за сетълмент на операциите на спомагателните системи, извършвани през нощта (единствено за процедура за сетълмент 6 в реално време и процедура за сетълмент 6 при свързан модел) ж) в допълнение VI параграф 14 се заменя със следното: „14. За директните участници се прилагат следните правила за фактуриране. Директният участник (мениджърът на АL- или на CAI-групата, в случай че се използва AL- или CAI-режим) получава не по-късно от деветия работен ден на следващия месец съответните фактури за предишния месец, в които са посочени дължимите такси. Плащането се извършва най-късно на 14-ия работен ден от текущия месец по сметката, посочена от [посочете име на ЦБ], и се дебитира от сметката в платежния модул на участника.“ 2. Приложение IIа се изменя, както следва: а) член 24 се изменя, както следва: i) параграф 6 се заменя със следното: „6. Ако участието на титуляр на специална парична сметка в TARGET2-[посочете ЦБ/държава] е временно спряно на основание, различно от посоченото в параграф 1, буква а), всички негови входящи и изходящи платежни нареждания се представят за сетълмент само след като са изрично приети от ЦБ на титуляря на специална парична сметка, чието участие е временно спряно.“; ii) добавя се следният параграф 7: „7. Ако участието на титуляр на специална парична сметка в TARGET2-[посочете ЦБ/държава] е временно спряно на основанието, посочено в параграф 1, буква а), изходящите платежни нареждания на този титуляр се обработват само по нареждане на представителите му, включително представителите, назначени от компетентен орган или съд, като синдика, или съгласно решение на компетентен орган или съд, което има изпълнителна сила и в което се дават нареждания как да се обработят плащанията. Всички входящи плащания се обработват в съответствие с параграф 6.“; б) член 27 се изменя, както следва: i) параграф 2 се заменя със следното: „2. Чрез дерогация от параграф 1 титулярят на специална парична сметка се съгласява, че [посочете име на ЦБ] може да разкрива платежна, техническа или организационна информация за титуляря на специална парична, други специални парични сметки, притежавани от титулярите на специални парични сметки от същата група, или клиентите на титуляря на специална парична сметка, получена при осъществяване на дейността на TARGET2-[посочете ЦБ/държава], на: а) други ЦБ или трети лица, които са включени в дейността на TARGET2-[посочете ЦБ/държава], доколкото това е необходимо за ефективното функциониране на TARGET2 или за наблюдението на експозицията на титуляря на специална парична сметка или на неговата група; б) други ЦБ с оглед на извършването на анализите, необходими за пазарните операции, функциите във връзка с паричната политика, финансовата стабилност или финансовата интеграция; или в) надзорните и контролни органи на държавите членки и Съюза, включително ЦБ, доколкото това е необходимо за изпълнението на публичните им задачи, при условие че във всички тези случаи разкриването на информация не противоречи на приложимото право. [Посочете име на ЦБ] не носи отговорност за финансовите и търговските последици от разкриването на информация.“; ii) параграф 3 се заменя със следното: „3. Чрез дерогация от параграф 1, при условие че титулярят на специална парична сметка или клиентите му не могат да бъдат идентифицирани пряко или косвено, [посочете име на ЦБ] може да използва, разкрива или публикува платежна информация за титуляря на специална парична сметка или клиентите му за статистически, исторически, научни или други цели при упражняването на публичните си функции или на функциите на други субекти на публичното право, на които се разкрива информацията.“ 3. Приложение V се изменя, както следва: i) в допълнение IА, параграф 8, точка 8 буква в) се заменя със следното: „в) от сметката в платежния модул към техническата сметка, управлявана от спомагателна система, като се използва процедура за сетълмент 6 в реално време.“; ii) в допълнение IIА параграф 4 се заменя със следното: „4. За директните участници се прилагат следните правила за фактуриране. Директният участник получава не по-късно от деветия работен ден на следващия месец фактурата за предишния месец, в която са посочени дължимите такси. Плащането се извършва най-късно на 14-ия работен ден от текущия месец по сметката, посочена от [посочете име на ЦБ], и се дебитира от сметката в платежния модул на участника.“ (*1) Настоящата политика на Евросистемата по отношение на местонахождението на инфраструктурите е изложена в следните документи, които са достъпни на уебсайта на ЕЦБ www.ecb.europa.eu: а) Изявление от 3 ноември 1998 г. във връзка с политиката относно платежните системи и системите за сетълмент в евро, намиращи се извън еврозоната (Policy statement on euro payment and settlement systems located outside the euro area); б) Линия в политиката на Евросистемата от 27 септември 2001 г. във връзка с консолидирането на централизирания клиринг (The Eurosystem's policy line with regard to consolidation in central counterparty clearing); в) Принципи на политиката на Евросистемата от 19 юли 2007 г. във връзка с местонахождението и дейността на инфраструктурите, които извършват сетълмент на деноминирани в евро платежни трансакции (The Eurosystem policy principles on the location and operation of infrastructures settling in euro-denominated payment transactions); г) Принципи на политиката на Евросистемата от 20 ноември 2008 г. във връзка с местонахождението и дейността на инфраструктурите, които извършват сетълмент на деноминирани в евро платежни трансакции: уточнение на „законно и оперативно намиращи се в еврозоната“ (The Eurosystem policy principles on the location and operation of infrastructures settling euro-denominated payment transactions: specification of ‘legally and operationally located in the euro area’); д) Рамка на надзорната политика на Евросистемата (The Eurosystem oversight policy framework) от юли 2011 г., като се вземе предвид постановеното в решението от 4 март 2015 г. по дело T-496/11, Обединено кралство/Европейска централна банка (ECLI:EU:T:2015:496). (*2) Насоки от 5 декември 2012 г. относно Трансевропейската автоматизирана система за брутен сетълмент на експресни преводи в реално време (TARGET2) (ЕЦБ/2012/27) (ОВ L 30, 30.1.2013 г., стр. 1).“; (*3) „Операции през деня“ означава обработка през деня и обработка в края на деня. (*4) Приключва 15 минути по-късно на последния ден от периода на поддържане на резерви на Евросистемата. (*5) Започва 15 минути по-късно на последния ден от периода на поддържане на резерви на Евросистемата.“;